મુંબઈ , 20 સપ્ટેમ્બર : બિપાશા બાસુ અને ઇમરાન હાશમીની ફિલ્મ રાઝ 3 બૉક્સ ઑફિસ ઉપર સુપરહિટ થતી લાગે છે . હવે મહેશ ભટ્ટે નક્કી કર્યું છે કે રાઝ 4માં તેઓ એકદમ નવા ચહેરાને લૉન્ચ કરશે . રાઝ 3 અત્યાર સુધી પ્રથમ સપ્તાહના પાંચ દિવસમાં 41 કરોડનો બિઝનેસ કર્યો હતો . રાઝ 3માં બિપાશા બાસુના નકારાત્મક પાત્રને ઘણું પસંદ કરવામાં આવી રહ્યું છે . એમ કહેવામાં અતિશયોક્તિ નથી કે બિપાશાનું પાત્ર જ આ ફિલ્મની યુએસપી છે . જેણે પણ આ ફિલ્મ જોઈ , તેને બિપાશાના પાત્રમાં નેગેટિવનેસ નહિં , પણ પૉઝિટિવનેસ જ દેખાઈ . ઇમરાન હાશમી તેમજ ઈશા ગુપ્તા માત્ર ફિલ્મના સહ - કલાકારો જ બનીને રહી ગયાં . બંગાળી બાળાએ પોતાના કાળા જાદુ વડે સૌને આકર્ષી લીધા . અત્યાર સુધી રાઝ 3એ ઇમરાન હાશમીની જ ફિલ્મ મર્ડર 2 તેમજ ઝન્નત 2ના રેકૉર્ડ તોડી નાંખ્યા છે . ઇમરાન હાશમી તેમજ ભટ્ટ કેમ્પની અત્યાર સુધીની સૌથી મોટી ઓપનર સાબિત થઈ છે રાઝ 3 . તેની સફળતાથી મહેશ ભટ્ટ ( ગેલેરી ) એટલા ઉત્સાહિત છે કે તેઓ હવે રાઝ 3ની સિક્વલ બનાવાની તૈયારી કરી રહ્યાં છે . જે રીતે જિસ્મ 2માં સન્ની લિયોન જેવા નવા ચહેરા સાથે ભટ્ટ કેમ્પે સફળતાના નવા આયામો સર કર્યાં છે , તેવી જ રીતે હવે રાઝ 4માં પણ એક નવો ચહેરો લાવીને દર્શકો સામે કઈંક નવું પીરસવા માંગે છે . રાઝ 3એ માત્ર ભારત જ નહિં , બલ્કે વિદેશોમાં પણ ઘણો સારો બિઝનેસ કર્યો છે . સાથે જ પાકિસ્તાનમાં પણ આ ફિલ્મને ઘણી પસંદ કરવામાં આવી રહી છે . હવે જોવાનું એ છે કે રાઝ 4 માટે નવા ચહેરાની શોધમાં ભટ્ટ કેમ્પે ક્યાં - ક્યાં ભટકવું પડે છે .